[{"text_idx": "#000001", "text": "Disgrifiad o\u2019r llun, Dywedodd un defnyddiwr mai Spice oedd y cyffur \"mwyaf gwyllt\" iddo ei gymryd"}, {"text_idx": "#000002", "text": "Roedd y diwrnod y cyrhaeddodd y cyffur Spice yng Nghaerdydd \"fel diwrnod yr apocalyps\", yn o\u0302l elusen i'r digartref."}, {"text_idx": "#000003", "text": "Dywedodd Richard Edwards o Ganolfan Huggard bod defnydd y cyffur wedi cyrraedd \"epidemig\" yn y brifddinas."}, {"text_idx": "#000004", "text": "Daw hynny wrth i un sy'n defnyddio'r cyffur ddweud wrth Radio Wales am y peryglon o'i gymryd ar y stryd."}, {"text_idx": "#000005", "text": "Dywedodd Jason fod pobl ddigartref \"yn troi at Spice ac yna mae'n difetha eu bywydau hyd yn oed yn fwy\"."}, {"text_idx": "#000006", "text": "Roedd Spice yn arfer cael ei ystyried yn gyffur synthetig cyfreithlon, ond bellach mae'n sylwedd seicoweithredol anghyfreithlon."}, {"text_idx": "#000007", "text": "Cafodd ei greu i gael effaith tebyg i ganabis, ond mae'r sgil-effeithiau'n gallu bod yn ddifrifol iawn i ddefnyddwyr."}, {"text_idx": "#000008", "text": "Disgrifiad o\u2019r llun, Cafodd y llun yma, sydd i'w weld yn dangos defnyddwyr Spice ym Mhen-y-bont, ei rannu ar y we"}, {"text_idx": "#000009", "text": "Dywedodd Jason wrth Radio Wales ei fod yn gallu prynu bag gwerth \u00a315 yng nghanol Caerdydd o fewn pump i 10 munud."}, {"text_idx": "#000010", "text": "\"Dyma'r cyffur mwyaf gwyllt dwi erioed wedi ei ddefnyddio,\" meddai."}, {"text_idx": "#000011", "text": "\"Mae pobl yn ei gymryd achos eu bod nhw moyn anghofio be' sy'n digwydd yn eu bywydau."}, {"text_idx": "#000012", "text": "\"Mae rhai yn disgyn mewn i gyflwr fel eu bod mewn breuddwyd sy'n gallu parhau am funudau neu oriau, a phan maen nhw'n deffro yn aml maen nhw'n flin, wedi drysu ac yn ofnus.\""}, {"text_idx": "#000013", "text": "'Cyffuriau'n gryfach ond llai ar werth'Isafbris alcohol: Rhybudd cyffuriau rhad"}, {"text_idx": "#000014", "text": "Dywedodd ei ffrind, Ed, bod Spice yn rhad ac ar gael yn hawdd yn y ddinas: \"Mae'n rhoi'r teimlad o ewfforia fel heroin.\""}, {"text_idx": "#000015", "text": "Wrth i'r ddau drafod, maen nhw'n ceisio cofio sawl gwaith maen nhw wedi bod yn anymwybodol o ganlyniad i'r cyffur."}, {"text_idx": "#000016", "text": "Dywedodd Jason: \"Gallwn i smocio pib yma nawr. Gallwn ni fynd dan ei ddylanwad a chael trawiad ar y galon."}, {"text_idx": "#000017", "text": "\"Mae mor syml a\u0302 hynny.\""}, {"text_idx": "#000020", "text": "Mae'r ganolfan yn ceisio cefnogi pobl ddigartref a'u helpu i ddod o hyd i lety diogel a rhoi'r gorau i ddefnyddio cyffuriau."}, {"text_idx": "#000022", "text": "\"Ar y naill law mae rhywbeth sy'n tawelu rhywun ac yn cael effaith tebyg i ganabis, ond ar y llaw arall mae rhywbeth tebyg i heroin, felly mae'n hawdd mynd yn gaeth iddo ac mae'n gallu rhoi trawiad i rywun os ydyn nhw'n cymryd gormod.\""}, {"text_idx": "#000023", "text": "Ychwanegodd: \"Dydyn nhw ddim yn ei gymryd am eu bod nhw'n ei fwynhau."}, {"text_idx": "#000026", "text": "\"Mae Spice allan yna, mae'n broblem, ac mae gan bobl ofn ohono am eu bod yn gweld rhywun sy'n ei ddefnyddio fel sombi, oherwydd effaith y cyffur.\""}, {"text_idx": "#000027", "text": "\"Yr hyn rydyn ni'n ceisio ei wneud ydy cysylltu pobl gyda'r gwasanaethau maen nhw eu hangen i roi'r gorau i ddefnyddio'r cyffur yn y lle cyntaf, oherwydd mae llif cyson o bobl yn dod i mewn ac allan drwy'r amser, sy'n achosi cynnydd yn y galw [am wasanaethau cymorth].\""}, {"text_idx": "#000028", "text": "Isafbris alcohol: Rhybudd cyffuriau rhad20 Chwefror 2018'Cyffuriau'n gryfach ond llai ar werth'17 Tachwedd 2017"}, {"text_idx": "#000029", "text": "Isafbris alcohol: Rhybudd cyffuriau rhad"}, {"text_idx": "#000031", "text": "Prif StraeonGwerthu maes awyr yn bosib 'oni bai am Covid'Published2 awr yn o\u0302lTaith o Croatia wedi costio \u00a3932 i gefnogwr CymruPublished2 awr yn o\u0302lHen feic DJ Williams i'w arddangos ar o\u0302l bod mewn garejPublished48 munud yn o\u0302l"}, {"text_idx": "#000032", "text": "Gwerthu maes awyr yn bosib 'oni bai am Covid'"}, {"text_idx": "#000034", "text": "Hen feic DJ Williams i'w arddangos ar o\u0302l bod mewn garej"}, {"text_idx": "#000042", "text": "Gareth Ward: Yr angerdd a'r aberth tu o\u0302l fy nghoginio"}]